作者：曹组
词牌/韵律：青门饮

paragraphs: 山静烟沈，岸空潮落。
晴天万里，飞鸿南渡。
冉冉黄花，翠翅金钿，还是倚风凝露。
岁岁青门饮，尽龙山、高阳俦侣。
旧赏成空，回首旧游，人在何处。
此际谁怜萍泛，空自感光阴，暗伤羁旅。
醉里悲歌，夜深惊梦，无奈觉来情绪。
孤馆昏还晓。
厌时闻、南楼钟鼓。
泪眼临风，肠断望中归路。